王圖 (萬曆進士)

王圖（），字則之，號明石皇明三元考 ,13卷 ,548、又号衷白東林列傳等三種-東林黨籍考 ,829，陝西西安府耀州（今陝西省銅川市耀州區）人，軍籍，明朝政治人物。同進士出身。萬曆丙戌進士，天啟年間官至禮部尚書。諡文肅。

 生平 
萬曆四年（1576年）中式丙子科陝西鄉試第一名舉人（解元）。萬曆十一年（1583年）登丙戌科會試五十九名，廷試三甲四十六名進士，吏部觀政，改翰林院庶吉士，十六年十月授翰林院檢討，十九年八月復除原职，二十二年福建主考，二十六年养病。三十年升右中允，掌南京翰林院事，三十一年召充東宮講讀官，本年升右庶子，掌坊事。三十三年升少詹事二學集碑傳 ,1冊48卷 ,241，三十六年升正詹事，协理府事，充經筵日講官，教習庶吉士明實錄：神宗實錄 ,467卷 ,8800。三十七年進吏部右侍郎兼侍讀學士，掌翰林院事，經筵日講、教习仍照旧。四十一年在籍調理，天啓二年（1622年）起吏部右侍郎，四年晉升禮部尚書，協理詹事府。次年被閹黨彈劾削籍明實錄：熹宗實錄 ,60卷 ,2874。崇禎初年，贈太子太保，諡文肅《明史》（卷216）：王圖，字則之，耀州人。萬曆十一年進士。改庶吉士，授檢討，以右中允掌南京翰林院事。召充東宮講官。「妖書」事起，沈一貫欲有所羅織，圖，其教習門生也，盡言規之。累遷詹事，充日講官，教習庶吉士。進吏部右侍郎，掌翰林院。兄國，方巡撫保定。廷臣附東林及李三才者，往往推轂圖兄弟。會孫丕揚起掌吏部，孫瑋以尚書督倉場，皆陝西人。諸不悅圖者，目為秦黨。而是時郭正域、劉曰寧及圖並有相望。正域逐去，曰寧卒，時論益歸圖。葉向高獨相久，圖旦夕且入閣，忌者益眾。適將京察，惡東林及李三才、王元翰者，設詞惑丕揚，令發單咨是非，將陰為鉤黨計。圖急言於丕揚，止之。羣小大恨。 初，圖典庚戌會試。分校官湯賓尹欲私韓敬，與知貢舉吳道南盛氣相詬誶。比出闈，道南欲劾賓尹，以圖沮而止。王紹徽者，圖同郡人，賓尹門生也，極譽賓尹於圖，而言道南黨欲傾賓尹幷及圖，宜善為計。圖正色卻之，紹徽怫然去。時賓尹已為祭酒，其先歷翰林京察，當圖注考，思先發傾之。乃與紹徽計，令御史金明時劾圖子寶坻知縣淑抃贓私鉅萬。且謂國素疾李三才，圖為求解，國怒詈之，圖遂欲以拾遺去國。圖兄弟抗章力辯，忌者復偽為淑抃劾國疏，播之邸抄。圖上疏言狀，帝為下詔購捕，乃已。及考察，卒注賓尹不謹，褫其官，明時亦被黜。由是其黨大譟。秦聚奎、朱一桂、鄭繼芳、徐兆魁、高節、王萬祚、曾陳易輩，連章力攻圖。圖亦連章求去，出郊待命。溫詔屢慰留，堅臥不起，九閱月始予告歸。國亦乞休去，未幾卒。四十五年京察，當事者多賓尹、紹徽黨，以拾遺落圖職。 天啟三年召起故官。進禮部尚書，協理詹事府。明年，魏忠賢黨劉弘先劾圖，遂削籍。尋卒。崇禎初，贈太子太保，諡文肅。淑抃終戶部郎中。。

家族
曾祖父王永寧，曾任陰陽官；祖父王宗仁，曾任壽官；父王邦憲，曾任山東萊州府通判。前母雷氏（贈孺人）；母左氏（贈孺人）；恩母黨氏（封孺人）。重庆下。兄王國（翰林院庶吉士、南直隸提學御史、文林郎）、王圜（己卯舉人）。弟王圍、王萃（廪生）、王海實。有子王毓玄、王淑抃。

参考文献
 钱谦益《牧斋初学集》卷四八《故礼部尚书兼翰林院学士协理詹事府事赠太子太保谥文肃王公行状》

T
Category:耀州人
Category:萬曆四年丙子科陕西鄉試舉人
Category:明朝陝西鄉試解元
Category:明朝吏部觀政
Category:明朝庶吉士
Category:明朝翰林院檢討
Category:明朝右中允
Category:明朝吏部右侍郎
Category:明朝禮部尚書
Category:明朝追贈太子太保
Category:諡文肅